pythainlp/thai-financial-dataset huggingface dataset:
ส่วนที่ 1

ข้อมูลสรุป (Executive Summary)

  บริษัทไทยรุ่งยูเนี่ยนคาร์ จำกัด (มหาชน) เป็นผู้ประกอบธุรกิจในอุตสาหกรรมยานยนต์ มีบริษัท
  ไทยรุ่งเจนเนอรัล มอเตอร์ จำกัด บริษัท ไทย วี.พี. ออโต้เซอร์วิส จำกัด เป็นบริษัทย่อย
  และบริษัท เดลต้า-ทีอาร์ จำกัด เป็นบริษัทร่วมทุน ซึ่งมีลักษณะการประกอบธุรกิจ ดังนี้

  การออกแบบและพัฒนาผลิตภัณฑ์
  ที่ผ่านมาจะมุ่งเน้นด้านการพัฒนาผลิตภัณฑ์รถยนต์ดัดแปลงประเภทต่าง ๆ
  ตลอดจนการออกแบบแม่พิมพ์และชิ้นส่วน ในส่วนของการผลิตแม่พิมพ์ , อุปกรณ์จับยึด
  และการผลิตชิ้นส่วน จะเป็นการผลิตเพื่อจำหน่ายให้ลูกค้ากลุ่มรถยนต์ , กลุ่มรถจักรยานยนต์
  และเพื่อใช้ภายในบริษัทเอง นอกจากนั้นบริษัท ฯ
  ยังส่งชิ้นส่วนที่ผลิตในส่วนของรถยนต์ดัดแปลงออกไปจำหน่ายในต่างประเทศ
  ลักษณะการประกอบธุรกิจที่สำคัญอีกอย่างหนึ่ง คือ การรับจ้างประกอบ และดัดแปลงรถยนต์ต่าง ๆ
  การรับจ้างดัดแปลงรถยนต์จะเป็นการรับจ้างจากตัวแทนจำหน่ายรถยนต์ เพื่อเป็นรถ STATION
  WAGON, DOUBLE CAB และรับจ้างดัดแปลงรถอื่น ๆ เช่น รถพยาบาล, รถห้องเย็น, รถมินิบัส
  เป็นต้น

ในส่วนของบริษัท ไทยรุ่งเจนเนอรัล มอเตอร์ จำกัด ซึ่งเป็นบริษัทย่อย
มีการประกอบธุรกิจด้านการผลิตรถบรรทุกเชิงพาณิชย์ และการรับจ้างประกอบทั่วไป และในปี 2543
ได้เพิ่มลักษณะการประกอบธุรกิจในด้านการผลิตแม่พิมพ์และอุปกรณ์จับยึด สำหรับบริษัท ไทย วี.พี.
ออโต้เซอร์วิส จำกัด ซึ่งเป็นบริษัทย่อยอีกบริษัทหนึ่งนั้น
จะมีการประกอบธุรกิจด้านศูนย์บริการหลังการขาย
สำหรับรถยนต์ดัดแปลงของบริษัทไทยรุ่งยูเนี่ยนคาร์ จำกัด (มหาชน)
และเป็นผู้จำหน่ายอุปกรณ์รถยนต์ดัดแปลง และอะไหล่ต่าง ๆ

สำหรับบริษัท เดลต้า-ทีอาร์ จำกัด เป็นบริษัทร่วมทุนกับบริษัทของญี่ปุ่น
เพื่อผลิตเบาะรถยนต์และอุปกรณ์ที่เกี่ยวเนื่องกับเบาะรถยนต์

  นโยบายการแบ่งการดำเนินงานของบริษัทในกลุ่ม ให้บริษัทย่อยแต่ละบริษัทประกอบธุรกิจ
  โดยพยายามดำเนินธุรกิจให้มีกำไร
  และอยู่รอดได้ด้วยความสามารถในการประกอบธุรกิจของบริษัทย่อยนั้น ๆ
  และภายใต้กรอบนโยบายจากบริษัทแม่

  จากการดำเนินธุรกิจที่ผ่านมา บริษัทมีตัวแทนจำหน่ายของบริษัทตรีเพชรอีซูซุเซลล์ จำกัด
  และบริษัทอีซูซุมอเตอร์ (ประเทศไทย) จำกัด เป็นลูกค้ารายใหญ่ที่สำคัญ
  ซึ่งบริษัทมีความสัมพันธ์ที่ดีกับลูกค้าตลอดมา
  และในปัจจุบันบริษัทก็ได้พยายามขยายฐานลูกค้าออกไปยังกลุ่มต่าง ๆ เพื่อเป็นการลดความเสี่ยง
  และเสริมความแข็งแกร่งของธุรกิจ

จากการแข่งขันที่รุนแรงขึ้นในอุตสาหกรรมดัดแปลงต่อเติมตัวถังรถยนต์ ชิ้นส่วนและแม่พิมพ์
โดยเฉพาะคู่แข่งในระดับต่างชาติ บริษัทฯ
จำเป็นอย่างยิ่งที่ต้องมีความมุ่งมั่นในการดำเนินธุรกิจเชิงรุก
เพื่อเร่งยกระดับคุณภาพสินค้าให้ได้ระดับมาตรฐานสากล
ผลิตสินค้าให้ได้ตามความต้องการของลูกค้าในเวลาที่กำหนด โดยใช้ต้นทุนตามเป้าหมาย
เร่งรัดให้นำเทคโนโลยีที่เหมาะสมมาใช้ในกระบวนการออกแบบ การผลิต
และการจัดการให้มีประสิทธิภาพอย่างจริงจัง
รวมทั้งยกระดับความรู้ความสามารถของพนักงานทุกระดับให้ทันกับการเปลี่ยนแปลงของโลกภายนอก

ในอนาคต บริษัทมีโครงการขยายกำลังการผลิต โดยการสร้างโรงงานใหม่ในนิคมอุตสาหกรรมอมตะ
ซิตี้ เพื่อรองรับกลุ่มลูกค้าซึ่งเป็นโรงงานผลิตรถยนต์ในพื้นที่บริเวณอีสเทอร์นซีบอร์ด
และบริเวณใกล้เคียง รวมถึงตลาดส่งออกที่เพิ่มขึ้นด้วย โดยจัดตั้งบริษัทย่อยขึ้นใหม่ 2 บริษัท คือ
บริษัทไทยออโต้ เพรสพาร์ท จำกัด และ บริษัทไทยออโต้ บอดี้ แอสเซมบลี้ จำกัด
ในส่วนของโครงการด้านสิ่งแวดล้อม บริษัทมีแผนที่จะขอรับรองระบบ ISO14001 ภายในปี 2545

บริษัทฯไม่มีข้อพิพาททางกฎหมาย

บริษัทมีคณะกรรมการบริษัท และคณะกรรมการตรวจสอบ ซึ่งมีการปฏิบัติตามข้อพึงปฏิบัติที่ดี
ที่เป็นไปตามแนวทางของตลาดหลักทรัพย์ตลอดมา
11. รายการระหว่างกัน

11.1 รายการระหว่างกันกับบุคคลที่อาจมีความขัดแย้งในปีที่ผ่านมา

ในปีที่ผ่านมาบริษัทไม่มีความขัดแย้งกับบุคคล หรือบริษัทที่เกี่ยวข้อง
ซึ่งรายการระหว่างกันได้เปิดเผยไว้ในงบการเงินประจำปี 2543 ของบริษัท
ในส่วนของหมายเหตุประกอบงบการเงิน ข้อ 7 รายการธุรกิจกับกิจการที่เกี่ยวข้อง

11.2 ความจำเป็นและความสมเหตุสมผลของรายการระหว่างกัน

รายการระหว่างกันตามข้อ 11.1 ได้มีการพิจารณาถึงความจำเป็นและความสมเหตุสมผล
เพื่อก่อให้เกิดประโยชน์สูงสุดต่อบริษัทแล้ว
และคณะกรรมการอิสระก็ไม่มีความเห็นแตกต่างจากมติคณะกรรมการบริษัท

11.3 มาตรการหรือขั้นตอนการอนุมัติการทำรายการระหว่างกัน

ขั้นตอนการอนุมัติการทำรายการระหว่างกัน คือ ผู้จัดการฝ่ายบัญชีและการเงิน
ขออนุมัติการทำรายการระหว่างกันต่อกรรมการผู้จัดการ
โดยกรรมการผู้จัดการจะนำเสนอคณะกรรมการบริษัท เพื่อพิจารณาอนุมัติ

11.4 นโยบายหรือแนวโน้มการทำรายการระหว่างกันในอนาคต

รายการระหว่างกันที่อาจเกิดขึ้นในอนาคตนั้น
บริษัทจะปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อบังคับ ประกาศ คำสั่ง
หรือข้อกำหนดของตลาดหลักทรัพย์แห่งประเทศไทย
รวมถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการที่เกี่ยวโยง
และการได้มาหรือจำหน่ายไปซึ่งสินทรัพย์ที่สำคัญของบริษัทหรือบริษัทย่อย
และหากมีรายการระหว่างกันของบริษัทหรือบริษัทย่อยเกิดขึ้นกับบุคคลที่อาจมีความขัดแย้งทางผลประโยชน์
มีส่วนได้เสีย หรืออาจมีความขัดแย้งทางผลประโยชน์ในอนาคต
บริษัทก็จะเปิดเผยในหมายเหตุประกอบงบการเงินที่ได้รับการตรวจสอบจากผู้สอบบัญชีของบริษัท
และจะให้กรรมการที่ไม่มีส่วนได้เสีย คณะกรรมการอิสระ หรือคณะกรรมการตรวจสอบของบริษัท
เป็นผู้ให้ความเห็นเกี่ยวกับความเหมาะสมของรายการนั้น ทั้งนี้บริษัทจะคำนึงถึงความจำเป็น
ความสมเหตุสมผลของรายการ เพื่อก่อให้เกิดประโยชน์สูงสุดต่อบริษัท และผู้ถือหุ้นเป็นหลัก
เอกสารแนบ 2

รายละเอียดเกี่ยวกับกรรมการของบริษัทย่อย

+------------------------+-----------------------+---------------------+
| รายชื่อบริษัทย่อย           | บจ. ไทยรุ่งเจนเนอรัล     | บจ. ไทย วี.พี.        |
|                        | มอเตอร์                | ออโต้เซอร์วิส          |
| รายชื่อกรรมการ           |                       |                     |
+------------------------+-----------------------+---------------------+
| 1. นางปราณี เผอิญโชค     | //                    | //                  |
|                        |                       |                     |
| 2. นายวิเชียร เผอิญโชค    | x                     | x                   |
|                        |                       |                     |
| 3. นายสมพงษ์ เผอิญโชค    | //                    | //                  |
|                        |                       |                     |
| 4. นางสาวแก้วใจ เผอิญโชค | /                     | /                   |
|                        |                       |                     |
| 5. นายวุฒิชัย เผอิญโชค     |                       | /                   |
+------------------------+-----------------------+---------------------+

หมายเหตุ / = กรรมการ X = ประธานกรรมการ // = กรรมการบริหาร
6. โครงการในอนาคต (Future Plan)

1.  โครงการขยายกำลังการผลิต

    โดยการสร้างโรงงานใหม่ในนิคมอุตสาหกรรมอมตะ ซิตี้
    เพื่อรองรับกลุ่มลูกค้าซึ่งเป็นโรงงานผลิตรถยนต์ในพื้นที่บริเวณอีสเทอร์นซีบอร์ด
    และบริเวณใกล้เคียง รวมถึงตลาดส่งออกที่เพิ่มขึ้นด้วย โดยจัดตั้งบริษัทย่อยขึ้นใหม่ 2 บริษัท
    คือ

  1.1 บริษัทไทยออโต้ เพรสพาร์ท จำกัด (Thai Auto Pressparts – TAP)
  จัดตั้งขึ้นเพื่อขยายกำลังการผลิตชิ้นส่วนตัวถังรถยนต์ (ทั้งชิ้นส่วนโลหะ และชิ้นส่วน พลาสติค /
  ไฟเบอร์กลาส) และแม่พิมพ์ คาดว่าจะเปิดดำเนินการได้ประมาณสิ้นปี 2544

  1.2 บริษัทไทยออโต้ บอดี้ แอสเซมบลี้ จำกัด (Thai Auto Body Assembly – TAB)
  ตั้งอยู่ที่ อ.บ้านบึง จ.ชลบุรี จัดตั้งขึ้นเพื่อขยายธุรกิจทางด้านต่อเติมตัวถังรถยนต์ประเภทต่าง ๆ
  เพื่อใช้งานเชิงพาณิชย์ ได้แก่ รถห้องเย็น รถหางลาก รถพยาบาล ฯลฯ
  คาดว่าจะเปิดดำเนินการได้ในกลางปี 2544 นี้

2.  โครงการด้านสิ่งแวดล้อม

  บริษัทมีแผนที่จะขอรับรองระบบ ISO14001 ภายในปี 2545
ส่วนที่ 2

บริษัทที่ออกหลักทรัพย์

ชื่อบริษัท บริษัทไทยรุ่งยูเนี่ยนคาร์ จำกัด (มหาชน)

ประกอบธุรกิจ ออกแบบวิจัยและพัฒนาผลิตภัณฑ์ ผลิตแม่พิมพ์และอุปกรณ์จับยึด ผลิตชิ้นส่วน
รับจ้างประกอบและดัดแปลงรถยนต์ต่าง ๆ

โดยมีที่ตั้งสำนักงานใหญ่ที่ 28/6 หมู่ที่ 1 ถนนเพชรเกษม ซอย 81 แขวงหนองค้างพลู
เขตหนองแขม กรุงเทพมหานคร 10160

เลขทะเบียนบริษัท บมจ. 217

Home Page www.thairung.co.th

โทรศัพท์ 0-2431-0071-2, 0-2431-0065, 0-2420-0076

โทรสาร 0-2814-5030, 0-2420-3664
ส่วนที่ 3

การรับรองความถูกต้องของข้อมูล

“ ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายวิรัชน์ กุลศรี หรือ นางสาววนิดา มณเฑียรทอง
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายวิรัชน์ กุลศรี
หรือ นางสาววนิดา มณเฑียรทอง กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้ ”

ชื่อ ตำแหน่ง ลายมือชื่อ

1. นายวิเชียร เผอิญโชค ประธานกรรมการ …………………………..

2. นางปราณี เผอิญโชค ประธานกรรมการบริหาร
..........................................

3. นายสมพงษ์ เผอิญโชค กรรมการผู้จัดการ
..........................................

4. นางสาวแก้วใจ เผอิญโชค กรรมการ
..........................................

5. นายวุฒิชัย เผอิญโชค กรรมการ ..........................................

6. นายสมเกียรติ นิ่มระวี กรรมการ ..........................................

ชื่อ ตำแหน่ง ลายมือชื่อ

ผู้รับมอบอำนาจ : นายวิรัชน์ กุลศรี ผู้ช่วยกรรมการผู้จัดการ
..........................................

ผู้รับมอบอำนาจ : นางสาววนิดา มณเฑียรทอง ผู้ช่วยผู้จัดการทั่วไป
..........................................
5. ทรัพย์สินที่ใช้ในการประกอบธุรกิจ

5.1 ทรัพย์สินถาวรหลักที่บริษัทและบริษัทย่อยใช้ในการประกอบธุรกิจ ณ วันที่ 31 ธันวาคม 2544
มีดังนี้

+--------------------------+----------+----------+-------------------+
| รายการ                   | มูลค่าต    | ลักษณ     | หลักประกัน/ภา       |
|                          | ามบัญชีสุทธิ | ะกรรมสิทธิ | ระผูกพันของสัญญาเงินกู้ |
|                          | (บาท)    |          |                   |
+--------------------------+----------+----------+-------------------+
| ที่ดินและสิ่งปรับปรุงที่ดิน        | 330      | เป       | -                 |
|                          | ,608,300 | ็นของบริษัท |                   |
+--------------------------+----------+----------+-------------------+
| อาคารและสิ่งปรับปรุงอาคาร    | 245      | เป       | -                 |
|                          | ,053,164 | ็นของบริษัท |                   |
+--------------------------+----------+----------+-------------------+
| เครื่อง                    | 246      | เป       | -                 |
| จักรอุปกรณ์โรงงานและเครื่องมือ | ,472,797 | ็นของบริษัท |                   |
+--------------------------+----------+----------+-------------------+
| เครื่องใช้สำนักงาน           | 21       | เป       | -                 |
|                          | ,990,506 | ็นของบริษัท |                   |
+--------------------------+----------+----------+-------------------+
| ยานพาหนะ                 | 19       | เป       | -                 |
|                          | ,151,902 | ็นของบริษัท |                   |
+--------------------------+----------+----------+-------------------+
| งานระหว่างก่อสร้าง          | 260      | เป       | -                 |
|                          | ,192,848 | ็นของบริษัท |                   |
+--------------------------+----------+----------+-------------------+
| รวมทั้งสิ้น                  | 1,123    |          |                   |
|                          | ,469,517 |          |                   |
+--------------------------+----------+----------+-------------------+

5.2 สินทรัพย์ไม่มีตัวตนที่สำคัญในการประกอบธุรกิจของบริษัทและบริษัทย่อย

บริษัทและบริษัทย่อยไม่มีสินทรัพย์ไม่มีตัวตนประเภทสิทธิบัตร สัมปทาน ลิขสิทธิ์ เครื่องหมายการค้า

5.3 นโยบายการลงทุนในบริษัทย่อยและบริษัทร่วม

บริษัทมีนโยบายการลงทุนในบริษัทย่อยและบริษัทร่วม โดยคำนึงถึงอัตราผลตอบแทนที่เหมาะสม
แล้วแต่ประเภทของธุรกิจนั้น ๆ สำหรับนโยบายการบริหารงาน
จะให้บริษัทย่อยและบริษัทร่วมแต่ละบริษัทประกอบธุรกิจ โดยพยายามดำเนินธุรกิจให้มีกำไร
และอยู่รอดได้ด้วยความสามารถในการประกอบธุรกิจของบริษัทนั้น ๆ
และภายใต้กรอบนโยบายจากบริษัทแม่
1.  ปัจจัยความเสี่ยง

  จากการดำเนินธุรกิจที่ผ่านมา บริษัทฯ มีลูกค้ารายใหญ่ที่สำคัญ ดังนี้

1.  Dealer ของบริษัทตรีเพชรอีซูซุเซลล์ จำกัด
    ซึ่งเป็นช่องทางการจัดจำหน่ายรถยนต์กระบะดัดแปลงยี่ห้อ ISUZU

2.  Dealer ของบริษัทสยามกลการและนิสสันเซลส์ จำกัด
    ซึ่งเป็นช่องทางการจัดจำหน่ายรถยนต์กระบะดัดแปลงยี่ห้อ นิสสัน

3.  บริษัทอีซูซุมอเตอร์ (ประเทศไทย) จำกัด ซึ่งเป็นลูกค้ารายใหญ่ สำหรับการผลิตชิ้นส่วน
    และแม่พิมพ์

  ในการติดต่อธุรกิจระหว่างกัน บริษัทมีความสัมพันธ์ที่ดีกับลูกค้ารายใหญ่ตลอดมา
  และในปัจจุบันบริษัทก็ได้พยายามขยายฐานลูกค้าออกไปยังกลุ่มต่าง ๆ เพื่อเป็นการลดความเสี่ยง
  และเสริมความแข็งแกร่งของธุรกิจ

-   ธุรกิจรถยนต์กระบะดัดแปลง

    1.  บริษัทขยายฐานลูกค้าในประเทศ ปัจจุบันบริษัทฯ มีฐานลูกค้าสำหรับรถ Station Wagon
        ISUZU และรถ Station Wagon NISSAN ซึ่งในส่วนของ Station Wagon NISSAN
        จะเพิ่มขึ้นเรื่อย ๆ เนื่องจาก บริษัทได้มีการจำหน่ายอย่างต่อเนื่องในปี 2544
        และในอนาคต

    2.  บริษัทขยายฐานลูกค้าในต่างประเทศ สำหรับชิ้นส่วน SKD ของรถดัดแปลง
        ในแถบประเทศ จีน ชิลี ซูดาน

-   ธุรกิจผลิตชิ้นส่วนและแม่พิมพ์

  บริษัทได้ขยายกลุ่มลูกค้าไปยังตลาดต่างประเทศ และเพิ่มฐานลูกค้าอื่นในประเทศ เช่น VOLVO,
  KAWASAKI, HONDA และ DANA นอกจากนั้น บริษัทฯ ก็ได้ขยายลูกค้าไปยัง
  อุตสาหกรรมชิ้นส่วนไฟฟ้า อีเลคทรอนิค และเครื่องใช้ในการเกษตร
8. โครงสร้างเงินทุน

8.1 หลักทรัพย์ของบริษัท

บริษัทมีทุนจดทะเบียน 400 ล้านบาท เรียกชำระแล้ว 400 ล้านบาท แบ่งเป็นหุ้นสามัญ 400 ล้านหุ้น
มูลค่าหุ้นละ 1 บาท

หมายเหตุ : บริษัทมีการเปลี่ยนแปลงมูลค่าหุ้นที่ตราไว้ (Par Value) จากมูลค่าหุ้นละ 10 บาท
เป็นมูลค่าหุ้นละ 1 บาท และเปลี่ยนแปลงหุ้นสามัญจดทะเบียนจาก 40 ล้านหุ้น เป็น 400 ล้านหุ้น
เมื่อวันที่ 30 มกราคม 2545

8.2 ผู้ถือหุ้น

รายชื่อผู้ถือหุ้นที่ถือหุ้นสูงสุด 10 รายแรก ณ วันปิดสมุดทะเบียนล่าสุด (วันที่ 7 มกราคม 2545)
มีดังนี้

+-----+------------------------------------+--------------+-----------+
| ล   | ชื่อ – สกุล                           | จำนวนหุ้น      | %         |
| ำดับ |                                    |              | ของจำน    |
|     |                                    |              | วนหุ้นทั้งหมด |
+-----+------------------------------------+--------------+-----------+
| 1.  | นางปราณี เผอิญโชค                    | 22,391,000   | 56.00%    |
|     |                                    |              |           |
| 2.  | นายสมพงษ์ เผอิญโชค                   | 2,392,400    | 5.98%     |
|     |                                    |              |           |
| 3.  | นางสาวแก้วใจ เผอิญโชค                | 1,995,300    | 4.99%     |
|     |                                    |              |           |
| 4.  | นายวุฒิชัย เผอิญโชค                    | 1,800,000    | 4.50%     |
|     |                                    |              |           |
| 5.  | CITYBANK NOMINEES SINGAPORE PTE    | 1,481,522    | 3.70%     |
|     | LTD                                |              |           |
| 6.  |                                    | 678,400      | 1.70%     |
|     | นางศิริมนา เผอิญโชค                   |              | 1.40%     |
| 7.  |                                    | 558,800      | 1.30%     |
|     | ALBOUYS NOMINEES LIMITED           |              | 1.29%     |
| 8.  |                                    | 518,400      |           |
|     | นายศิริพล เลิศล้ำยิ่ง                    |              | 1.27%     |
| 9.  |                                    | 515,000      |           |
|     | น.ส.พนิดา ธนวัฒนากุล                  |              |           |
| 10. |                                    | 510,000      |           |
|     | นายวิชัย ธนวัฒนากุล                    |              |           |
+-----+------------------------------------+--------------+-----------+

8.3 นโยบายการจ่ายเงินปันผล

8.3.1 นโยบายการจ่ายเงินปันผลของบริษัท ที่จ่ายให้ผู้ถือหุ้น

บริษัทฯ มีนโยบายในการจ่ายเงินปันผล ในอัตราประมาณ ร้อยละ 40
ของกำไรหลังหักภาษีในแต่ละปี โดยจ่ายในปีถัดไป

8.3.2 นโยบายการจ่ายเงินปันผลของบริษัทย่อย ที่จ่ายให้บริษัท

บริษัทไทยรุ่งเจนเนอรัล มอเตอร์ จำกัด, บริษัทไทย วี.พี. ออโต้เซอร์วิส จำกัด, บริษัท
ไทยออโต้ เพรสพาร์ท จำกัด, บริษัท ไทยออโต้ บอดี้ แอสเซมบลี้ จำกัด และบริษัท
ไทยอัลติเมทคาร์ จำกัด ซึ่งเป็นบริษัทย่อย
จะมีการพิจารณาจากความจำเป็นในการใช้เงินลงทุนและตามความเหมาะสมในแต่ละปี
10. การควบคุมภายใน

คณะกรรมการบริษัทและคณะกรรมการตรวจสอบได้สอบทานความเหมาะสมและมีประสิทธิภาพของระบบภายในบริษัท
โดยรับทราบข้อมูลจากฝ่ายตรวจสอบภายใน รายงานผู้สอบบัญชี
รับฟังการบรรยายสรุปหน้าที่ความรับผิดชอบ และการปฏิบัติงานของฝ่ายต่างๆจากผู้บริหาร
และได้ให้คำแนะนำต่าง ๆ แก่ฝ่ายบริหาร เพื่อให้การดำเนินงานของบริษัทมีประสิทธิผล
และการปฏิบัติงานที่มีประสิทธิภาพมากยิ่งขึ้น

รายงานคณะกรรมการตรวจสอบ

คณะกรรมการบริษัท ไทยรุ่งยูเนี่ยนคาร์ จำกัด (มหาชน)
ได้มีมติแต่งตั้งคณะกรรมการตรวจสอบตั้งแต่วันที่ 5 มกราคม 2543 ประกอบด้วย นายบุญรอด
โบว์เสรีวงศ์ เป็นประธานคณะกรรมการตรวจสอบ ดร.หลุย จำปาเทศ และ นายกวี วสุวัต
เป็นกรรมการตรวจสอบ โดยมี นายวิรัชน์ กุลศรี
เป็นเลขานุการคณะกรรมการตรวจสอบซึ่งคณะกรรมการตรวจสอบดังกล่าวมีอายุวาระครั้งละ 3 ปี
(มติแต่งตั้งคณะกรรมการตรวจสอบจะครบอายุวาระและมีการแต่งตั้งใหม่อีกครั้งในวันที่ 4 มกราคม
2546)
ในการนี้ทางคณะกรรมการบริษัทได้มอบหมายหน้าที่ให้คณะกรรมการตรวจสอบตามแนวทางปฏิบัติของตลาดหลักทรัพย์แห่งประเทศไทย

นับตั้งแต่ได้รับการแต่งตั้ง ทางคณะกรรมการตรวจสอบได้เริ่มปฏิบัติภาระหน้าที่อันสำคัญนี้ทันที
โดยสรุปเป็นประเด็นสำคัญๆดังต่อไปนี้

1.  สอบทานรายงานงบการเงินของบริษัท
    ทั้งงบการเงินรายไตรมาสและงบการเงินประจำปีโดยได้มีส่วนร่วมในการประชุมกับฝ่ายตรวจสอบภายใน
    ฝ่ายบัญชีและการเงินและฝ่ายบริหารของบริษัท เพื่อรับฟังข้อสังเกตุ คำชี้แจง
    และข้อเสนอแนะต่างๆ โดยสรุปพบว่า
    รายงานงบการเงินของบริษัทได้จัดทำขึ้นตามหลักการบัญชีที่รับรองทั่วไป

2.  เสนอแนะให้บริษัทจัดการกับทรัพย์สินต่างๆให้มีความเสี่ยงน้อยที่สุดและได้รับผลประโยชน์คุ้มค่าการลงทุน

3.  สอบทานความเหมาะสมและมีประสิทธิภาพของระบบการควบคุมภายในของบริษัท
    โดยรับทราบข้อมูลจากฝ่ายตรวจสอบภายใน รายงานของผู้สอบบัญชี
    รับฟังการบรรยายสรุปหน้าที่ความรับผิดชอบและการปฏิบัติงานของฝ่ายต่างๆจากผู้บริหาร
    ซึ่งผลสอบทานพบว่า ระบบการควบคุมภายในของบริษัทอยู่ในเกณฑ์ที่ดี

  4. พิจารณาและเสนอแต่งตั้ง บริษัท ERNST & YOUNG เป็นผู้สอบบัญชี ของบริษัทในปี 2544

5. สอบทานการปฏิบัติตามข้อกำหนดและกฏหมายที่เกี่ยวข้องกับธุรกิจของบริษัท

  6. คณะกรรมการตรวจสอบได้ให้คำแนะนำต่างๆแก่ฝ่ายบริหาร เพื่อให้การ
  ดำเนินงานของบริษัทมีประสิทธิผล และการปฏิบัติงานที่มีประสิทธิภาพมากยิ่งขึ้น

  7. สอบทานการปฏิบัติงานของฝ่ายตรวจสอบภายในตั้งแต่การวางแผนงาน การปฏิบัติงาน
  และการรายงานผลการตรวจสอบ
  พร้อมทั้งให้คำแนะนำในการปฏิบัติงานให้เกิดประสิทธิภาพมากที่สุด

การปฏิบัติงานของคณะกรรมการตรวจสอบในปี 2544 ได้รับความร่วมมือด้วยดีจากทุกฝ่ายที่เกี่ยวข้อง
ซึ่งทางคณะกรรมการตรวจสอบจึงขอขอบคุณมา ณ โอกาสนี้

[] วันที่ 28 กุมภาพันธ์ 2545

ในนามคณะกรรมการตรวจสอบ

(นายบุญรอด โบว์เสรีวงศ์)

ประธานคณะกรรมการตรวจสอบ
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2544

บริษัท ไทยรุ่งยูเนี่ยนคาร์ จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 3

1.  ปัจจัยความเสี่ยง 3

2.  ลักษณะการประกอบธุรกิจ 4

3.  การประกอบธุรกิจของแต่ละสายผลิตภัณฑ์ 8

4.  การวิจัยและพัฒนา 20

5.  ทรัพย์สินที่ใช้ในการประกอบธุรกิจ 21

6.  โครงการในอนาคต 21

7.  ข้อพิพาททางกฎหมาย 22

8.  โครงสร้างเงินทุน 22

9.  การจัดการ 23

10. การควบคุมภายใน 27

11. รายการระหว่างกัน 29

12. ฐานะการเงินและผลการดำเนินงาน 29

13. ข้อมูลอื่นที่เกี่ยวข้อง 40

ส่วนที่ 3 การรับรองความถูกต้องของข้อมูล 41

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 43

เอกสารแนบ 2 รายละเอียดเกี่ยวกับกรรมการของบริษัทย่อย 47
4. การวิจัยและพัฒนา

การวิจัยและพัฒนาผลิตภัณฑ์ บริษัทฯ กำหนดให้เป็นนโยบายประจำปี
สำหรับการพัฒนาผลิตภัณฑ์ให้ได้ตามเวลาที่กำหนดไว้ โดยมีคุณภาพและต้นทุนที่สามารถแข่งขันได้
โดยมุ่งเน้นในด้านการวิจัยและพัฒนาผลิตภัณฑ์รถยนต์ดัดแปลงประเภทต่างๆ
โดยคำนึงถึงความต้องการของลูกค้าภายในประเทศรวมถึงลูกค้าต่างประเทศด้วย
เพื่อพัฒนารถยนต์ดัดแปลงให้มีความหลากหลายและตอบสนองการใช้งานของลูกค้าทุกกลุ่ม
อีกทั้งยังมีการพัฒนาปรับปรุงทั้งคุณสมบัติ และคุณภาพให้ได้ตามกฎเกณฑ์ ข้อบังคับ และข้อกำหนดต่าง
ๆ ของกฎหมายที่เกี่ยวข้อง ในการวิจัยและพัฒนาชิ้นส่วน บริษัทฯ
จะต้องมีการศึกษาแนวโน้มของตลาด เพื่อการปรับปรุง รวมถึงการออกแบบผลิตภัณฑ์ใหม่
เพื่อให้ได้มาซึ่งผลิตภัณฑ์ตามความต้องการ

การวิจัยและพัฒนาผลิตภัณฑ์ในปัจจุบัน ได้มีผู้เชี่ยวชาญชาวต่างประเทศคอยให้คำแนะนำ
และร่วมในการศึกษาถึงขั้นตอน วิธีการในการออกแบบและทดสอบ
โดยการนำเทคโนโลยีสมัยใหม่เข้ามาใช้ในการวิจัยและพัฒนาผลิตภัณฑ์ เพื่อมุ่งเน้นการเพิ่มคุณภาพ
และประสิทธิภาพของผลิตภัณฑ์ก่อนส่งมอบลูกค้า

ในด้านการวิจัยและพัฒนาผลิตภัณฑ์
ได้มีการเพิ่มเครื่องมือและอุปกรณ์ในการออกแบบที่ทันสมัยเพิ่มมากขึ้น
เพื่อให้สามารถแข่งขันกับผู้ผลิตอื่น ๆ
รวมทั้งเพื่อให้ได้มาซึ่งคุณภาพที่สามารถทัดเทียมกับคู่แข่งในตลาดทั้งในประเทศและต่างประเทศได้

รายจ่ายสำหรับการวิจัยและพัฒนา ในช่วงปี 2542-2544

+----------------------+----------------+---------------+--------------+
| รายจ่าย (ล้านบาท)      | ปี 2542         | ปี 2543        | ปี 2544       |
+----------------------+----------------+---------------+--------------+
| การวิจัยพัฒนา           | 28.11          | 14.95         | 24.29        |
+----------------------+----------------+---------------+--------------+
11. รายการระหว่างกัน

11.1 รายการระหว่างกันกับบุคคลที่อาจมีความขัดแย้งในปีที่ผ่านมา

ในปีที่ผ่านมาบริษัทไม่มีความขัดแย้งกับบุคคล หรือบริษัทที่เกี่ยวข้อง
ซึ่งรายการระหว่างกันได้เปิดเผยไว้ในงบการเงินประจำปี 2544 ของบริษัท
ในส่วนของหมายเหตุประกอบงบการเงิน ข้อ 6 รายการธุรกิจกับกิจการที่เกี่ยวข้อง

11.2 ความจำเป็นและความสมเหตุสมผลของรายการระหว่างกัน

รายการระหว่างกันตามข้อ 11.1 ได้มีการพิจารณาถึงความจำเป็นและความสมเหตุสมผล
เพื่อก่อให้เกิดประโยชน์สูงสุดต่อบริษัทแล้ว
และคณะกรรมการอิสระก็ไม่มีความเห็นแตกต่างจากมติคณะกรรมการบริษัท

11.3 มาตรการหรือขั้นตอนการอนุมัติการทำรายการระหว่างกัน

ขั้นตอนการอนุมัติการทำรายการระหว่างกัน คือ ผู้จัดการฝ่ายบัญชีและการเงิน
ขออนุมัติการทำรายการระหว่างกันต่อกรรมการผู้จัดการ
โดยกรรมการผู้จัดการจะนำเสนอคณะกรรมการบริษัท เพื่อพิจารณาอนุมัติ

11.4 นโยบายหรือแนวโน้มการทำรายการระหว่างกันในอนาคต

รายการระหว่างกันที่อาจเกิดขึ้นในอนาคตนั้น
บริษัทจะปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อบังคับ ประกาศ คำสั่ง
หรือข้อกำหนดของตลาดหลักทรัพย์แห่งประเทศไทย
รวมถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการที่เกี่ยวโยง
และการได้มาหรือจำหน่ายไปซึ่งสินทรัพย์ที่สำคัญของบริษัทหรือบริษัทย่อย
และหากมีรายการระหว่างกันของบริษัทหรือบริษัทย่อยเกิดขึ้นกับบุคคลที่อาจมีความขัดแย้งทางผลประโยชน์
มีส่วนได้เสีย หรืออาจมีความขัดแย้งทางผลประโยชน์ในอนาคต
บริษัทก็จะเปิดเผยในหมายเหตุประกอบงบการเงินที่ได้รับการตรวจสอบจากผู้สอบบัญชีของบริษัท
และจะให้กรรมการที่ไม่มีส่วนได้เสีย คณะกรรมการอิสระ หรือคณะกรรมการตรวจสอบของบริษัท
เป็นผู้ให้ความเห็นเกี่ยวกับความเหมาะสมของรายการนั้น ทั้งนี้บริษัทจะคำนึงถึงความจำเป็น
ความสมเหตุสมผลของรายการ เพื่อก่อให้เกิดประโยชน์สูงสุดต่อบริษัท และผู้ถือหุ้นเป็นหลัก
เอกสารแนบ 2

รายละเอียดเกี่ยวกับกรรมการของบริษัทย่อย

+-----------------------------+-------+-------+------+------+------+
| รายชื่อบริษัทย่อย                | TRG   | TVS   | TUC  | TAP  | TAB  |
|                             |       |       |      |      |      |
| รายชื่อกรรมการ                |       |       |      |      |      |
+-----------------------------+-------+-------+------+------+------+
| 1. นางปราณี เผอิญโชค          | P     | P     | P    | //   | //   |
|                             |       |       |      |      |      |
| 2. นายวิเชียร เผอิญโชค         | C     | C     | //   | //   | //   |
|                             |       |       |      |      |      |
| 3. นายสมพงษ์ เผอิญโชค         | /     | /     | /    | //   | //   |
|                             |       |       |      |      |      |
| 4. นางสาวแก้วใจ เผอิญโชค      | //    | //    | /    | //   | //   |
|                             |       |       |      |      |      |
| 5. นายวุฒิชัย เผอิญโชค          |       | //    | /    | //   | //   |
+-----------------------------+-------+-------+------+------+------+

หมายเหตุ 1. สัญลักษณ์ตำแหน่งของผู้บริหาร

  C = ประธานกรรมการ P = ประธานกรรมการบริหาร

  / = กรรมการบริหาร // = กรรมการ

2. สัญลักษณ์บริษัทฯ บริษัทย่อย บริษัทร่วม และบริษัทที่เกี่ยวข้อง

  TRG บริษัท ไทยรุ่งเจนเนอรัล มอเตอร์ จำกัด

  TVS บริษัท ไทย วี.พี. ออโต้เซอร์วิส จำกัด

  TUC บริษัท ไทยอัลติเมทคาร์ จำกัด

  TAP บริษัท ไทยออโต้ เพรสพาร์ท จำกัด

TAB บริษัท ไทยออโต้ บอดี้ แอสเซมบลี้ จำกัด